En 20-årig mand fra Thisted havde lidt for travlt på Bygholmvejlevej i Fjerritslev.

Bygholmvejlevej mellem Thisted og Fjerritslev er indbydende. Det er en lang og lige strækning, hvor mange bilister i tidens løb er kommet til at trykke lidt for hårdt på speederen og overskride fartgrænsen på 80 km/t. Torsdag skete det igen. Her kørte en 20-årig mand 51 kilometer i timen hurtigere, end han måtte – han blev nemlig målt til 131 km/t, da han kørte forbi en patruljebil. Patruljen fulgte med det samme efter bilisten, og han indrømmede straks, at han havde glemt at holde øje med hastigheden. Den 20-årige fik en betinget frakendelse af kørekortet og en bøde. Nordjyllands Politi var taget hen til strækningen for at holde øje med uopmærksomme bilister, skriver de i en pressemeddelelse. I september snuppede politiet en mand med 149 km/t på Vejlerne: